作者:張壽卿
標題:謝金蓮詩酒紅梨花・烏夜啼
內容:這的是一朵紅梨花，休猜做枯枝杏，恰便似佳人面暈微醒。他三春獨掌著花權柄，枝葉兒青青，顏色兒熒熒。且休說四季牡丹亭，更休過黃花徑。這花與燈，偏相稱，燈光閃爍，花影輕盈。(趙汝州雲)小娘子，既有如此好花，何不作一首詩？(正旦雲)我單提著紅梨花作詩一首。(趙汝州雲)小娘子，你就表白咱。(正旦唸詩科，雲)本分天然白雪香，誰知今日卻濃妝？鞦韆院落溶溶月，羞睹紅脂睡海棠。(趙汝州雲)妙、妙、妙。小生也做一首。(唸詩科，雲)換卻冰肌玉骨胎，丹心吐出異香來。武陵溪畔人休說，只恐夭桃不敢開。(正旦雲)好高才也。(唱)。